ډیوه سره خبرو کې هغه وایي "د پاکستان به مرکزي اېشيايي هېوادونو ته لاره ازاده شي او هم دغه ډول به دا نورو ځايونو ته وغځول شي نو دا يوه بهترينه پروژه ده او دواړو هېوادونو تجارت به ورسره ښه شي او پرمختګ به وکړي"

د تجارتي چارو کار پوهه ضياالحق سرحدي وایي ،تمه شته چې د ډرايورانو کومه ستونزه ده دا به د ځانګړې اجازتنامې له امله تر څه حده پورې حل شي۔

هغه وایي" مونږ څو څو وارې ويلي وؤ چې تاسو خو دوه اړخيزه تجارت د پاره دا کار وکړو خو مونږ دا خبره کوؤ چې په دې کې تاسو د افغان ټرانزټ تجارت ډرايوران هم شامل کړئ چې هغوئ ته راپېښ مشکل هم حل شي"

د پاکستان او افغانستانو سوداګرو يره څرګنده کړې چې تراوسه پورې تر ۳۰۰ؤ کمو ډرايورانو ځانګړي اسناد ترلاسه کړي او دوی نه ګڼي چې ډرايوران به ورکړل شوي وخت کې اسناد ترلاسه کولو کې بريالي شي اؤ له دې امله تجارتي هلې ځلې يو ځل بيا د ځنډ ښکار کېدای شي